NaiveNeuron/SloPal huggingface dataset:
Krajkovič, Mikuláš, poslanec NR SR (2017-06-14):
Vážený pán predseda, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, je to tlač 583. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby predmetný návrh zákona výbory prerokovali do 31. augusta 2017 a v gestorskom výbore do 5. septembra 2017. Pán predseda, otvorte rozpravu.
Bugár, Béla, podpredseda NR SR (2018-12-05):
Ďakujem. Otváram všeobecnú rozpravu a pýtam sa, či sa hlási niekto do rozpravy. Pán poslanec Klus ako jediný. Nech sa páči, máte slovo.
P. Hrušovský, predseda NR SR: (2005-05-24):
(Hlasovanie.) 134 prítomných, 134 za návrh. Schválili sme bod č. 3.
Pellegrini, Peter, predseda NR SR (2023-12-06):
Ďakujem veľmi pekne, pani poslankyňa. (Potlesk.) Konštatujem, že Národná rada Slovenskej republiky v tajnom hlasovaní zvolila poslankyňu Paulu Puškárovú za predsedníčku Výboru pre vzdelávanie, vedu, mládež a šport . Ďakujem pekne. A zároveň teda prosím novozvolenú pani predsedníčku, aby zaujala miesto tu za nami, kde ako predsedníčka bude odteraz sedieť a želám jej, samozrejme, veľa úspechov v tejto pozícii. Ďakujem veľmi pekne. Ďalším bodom je návrh vlády na skrátené legislatívne konanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku enviromentálnej záťaže a o zmene a doplnení niektorých zákonov v znení neskorších predpisov, tlač 81. Poprosím pána podpredsedu vlády a ministra životného prostredia Tomáša Tarabu, aby návrh vlády odôvodnil. Nech sa páči. (Reakcia ministra životného prostredia.) Áno, mám upozornenie, že pán poslanec už úvodné, pán podpredseda vlády už úvodné slovo uviedol, takže spoločný spravodajca takisto už vystúpil. Takže otváram rozpravu k tomuto bodu. Do rozpravy som dostal jednu písomnú prihlášku za klub Progresívneho Slovenska pani Tamara Stohlová. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov , tlač 81.)
A. Belousovová, podpredsedníčka NR SR: (2008-04-10):
(Prerušenie rokovania o 15.08 hodine.) (Pokračovanie rokovania o 15.11 hodine.) (Pokračovanie rokovania o 15.11 hodine.)
Žiga, Peter, podpredseda NR SR (2024-08-20):
Dobré ráno, kolegyne, kolegovia, vážené panie poslankyne, vážení páni poslanci, otváram rokovanie 17. schôdze Národnej rady Slovenskej republiky, ktorá bola zvolaná na vyslovenie nedôvery ministrovi Borisovi Suskovi, povereného riadením ministerstva spravodlivosti, a ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny päťdesiatich poslancov. (Predsedajúci prevzal hovor na internej linke.) Predtým, ako budeme otvárať schôdzu, budeme sa prezentovať, ale mám hlásené od technikov, že pánovi poslancovi Viskupičovi nefunguje karta, takže predtým, ako pustím prezentáciu, dáme túto technickú vec do poriadku. Pán poslanec Grendel, nemôžem vám dať možnosť vystúpiť s procedurálnym návrhom, pretože ešte nebola otvorená schôdza. (Reakcia z pléna.) Dobre. (Reakcie z pléna.) Takže ešte dáme päťminútovú prestávku, pretože z technického oddelenia nám hlásia, že potrebujeme päťminútovú prestávku, takže o päť minút budeme skúšať uznášaniaschopnosť. Ďakujem pekne. (Prestávka.)
Remišová, Veronika, poslankyňa NR SR (2019-03-27):
Ďakujem.
Glváč, Martin, podpredseda NR SR (2017-09-11):
Ďakujem. S faktickými poznámkami štyria poslanci. Ukončujem možnosť prihlásiť sa. Pán poslanec Lukáč.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 61 poslancov, proti 5 poslanci, zdržalo sa 70 poslancov. Konštatujem, že aj tieto návrhy sme neschválili.
Laššáková, Jana, podpredsedníčka NR SR (2013-11-26):
Teraz sa pýtam, či sa chce niekto prihlásiť do rozpravy ústne. Do rozpravy ústne sa hlási pán poslanec Poliačik, pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec Poliačik.
Aštaryová, Zuzana, poslankyňa NR SR (2011-12-01):
Matej.
Galek, Karol, poslanec NR SR (2017-09-11):
Ďakujem kolegom za vystúpenie vo faktickej. Ja by som iba doplnil k ich vystúpeniam jednu vec. My tu dneska riešime vecné bremená a to nielen novozriaďované, ale naozaj riešime aj tie, ktoré už dneska existujú. Toto je asi veľmi dôležité povedať. No a súčasne pán Viskupič začal tú svoju faktickú tak troška takou skepsou, že musíme ísť na ten Ústavný súd. Ja si dovolím vysloviť presvedčenie, že dneska sa tu naozaj nájde dostatok toho zdravého rozumu a dokážu sa aj tí naši koaliční kolegovia povzniesť nad nejaké tie vágne ustanovenia koaličnej zmluvy, ktorá nemôže byť nadriadená nad ústavu, ktorá teda hovorí o tom, že žiadne opozičné návrhy nebudú podporené a že naozaj tento zákon posunieme do druhého čítania, aby sme ho spoločne ešte vylepšili. Ďakujem.
Hlina, Alojz, poslanec NR SR (2014-11-08):
Vyjadrujem určitú obavu, či koná slobodne, lebo vy ste takí hrdinovia, že ste ju schopní niekde zavrieť, takže ja len to chcem povedať.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána spravodajcu prerokovať tento návrh zákona v treťom čítaní ihneď. (Hlasovanie.) Prítomných 138 poslancov, za hlasovalo 84, zdržalo sa 52, nehlasovali 2 poslanci. Aj tento návrh sme schválili.
Šimečka, Michal, podpredseda NR SR (2024-01-10):
Ďakujem pekne. Pán poslanec Dostál.
Žiga, Peter, podpredseda NR SR (2023-11-22):
S reakciou na faktické poznámky pán poslanec Matovič.
M. Kuruc, poslanec: (2007-05-18):
A na pána predsedu výboru zareagujem. Ja s tým, samozrejme, súhlasím. Ja dúfam, že ten zákon v tomto volebnom období prijatý bude, či už novelizovaný komplexne alebo teda nový, len my osobne teda zo samosprávy v Bratislave, tí, ktorí tu sedíme, čo sú aj poslancami, či už v mestských častiach, v župe alebo teda v hlavnom meste, čakali sme vždy na dohodu s primátorom, lebo osobne si myslím, že takýto zákon významný pre hlavné mesto, zákon o hlavnom meste mal by byť prekonzultovaný minimálne s primátorom hlavného mesta a so starostami všetkých ostatných príslušných mestských častí. Ďakujem.
Šefčík, Marek, poslanec NR SR (2023-05-25):
Ďakujem pekne, pán podpredseda, za slovo. Najskôr odôvodním, a potom prednesiem ten návrh. Ja mám rád elementárnu spravodlivosť a chcem povedať, aby to aj takto odznelo pre záznam, že poslanec Pročko dnes vystupoval v rámci rozpravy a faktických poznámok síce emotívne, ale nijakým spôsobom nenarúšal rokovanie Národnej rady Slovenskej republiky, ako ho predchádzajúci, predchádzajúci podpredseda, podpredseda Národnej rady, ktorý viedol Národnú radu, pán Pčolinský obvinil. Vy ste mu, on mu prerušil jeho vystúpenie podľa môjho názoru neprávom. Povedať poslancovi, že ho za tri roky má plné zuby, je prinajmenšom prehnané tvrdenie, a preto iba ľudsky prosím, pána Pčolinského, nechcem, aby sa o tom hlasovalo, aby sa pri najbližšej... (Prerušenie vystúpenia časomerom.)
Šebej, František, poslanec NR SR (2012-12-11):
Ďakujem, pán predseda. Len si dovoľujem pripomenúť členom zahraničného výboru, že o 12.00 hodine bude zasadnutie zahraničného výboru v miestnosti č. 183. Ďakujem.
Danko, Andrej, predseda NR SR (2017-02-01):
Ďakujem. Pýtam sa, či sa chce niekto prihlásiť do rozpravy ústne. Pani poslankyňa Gaborčáková, nech sa páči. Uzatváram možnosť prihlásenia do rozpravy ústne. Prihlásila sa pani poslankyňa Gaborčáková.
Horecký, Ján, dočasne poverený minister školstva, vedy, výskumu a športu SR (2023-02-09):
Vážený pán predsedajúci, vážená pani poslankyňa, rezort práce, sociálnych vecí a rodiny zastáva názor, že zabezpečiť vzdelávanie detí so špeciálnymi výchovno-vzdelávacími potrebami vrátane vytvorenia vyhovujúcich podmienok v školách a zabezpečenia pomoci pri prekonávaní bariér, ktoré plynú zo zdravotného postihnutia dieťaťa, spadá do kompetencie rezortu školstva. Povinná školská dochádzka končí vo veku 16 rokov dieťaťa, to jest v čase, kedy žiak obvykle navštevuje strednú školu. So zabezpečením podmienok pre vykonávanie výchovno-vzdelávacieho procesu, so zabezpečením podmienok súvisí aj stanovenie kritérií pre osoby, ktoré sa tohto procesu môžu zúčastňovať, napríklad zdravotná spôsobilosť alebo zodpovednosť za osoby v priestoroch školy. Aj s ohľadom na tieto skutočnosti boli nastavené podmienky poskytovania peňažného príspevku na osobnú asistenciu v tom zmysle, že pri posudzovaní rozsahu osobnej asistencie nie je možné zohľadniť hodiny, počas ktorých fyzická osoba s ťažkým zdravotným postihnutím navštevuje školské zariadenie s výnimkou vysokej školy. Riešenie odkázanosti detí na pomoc inej osoby v rezorte školstva prostredníctvom osobnej asistencie, ktorá je financovaná formou peňažného príspevku na osobnú asistenciu podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia, by bolo nesystémové. Jedným z dôvodov je skutočnosť, že tento peňažný príspevok je len jednou z foriem riešenia uvedenej odkázanosti. Peňažný príspevok na osobnú asistenciu je poskytovaný len časti detí s ťažkým zdravotným postihnutím. Odkázanosť na pomoc inej fyzickej osoby je riešená aj formou peňažného príspevku na opatrovanie, opatrovateľskou službou, ako aj poskytovaním sociálnych služieb v zariadeniach sociálnych služieb. Niektoré deti dochádzajú do školy zo zariadení sociálnych služieb. Vážená pani poslankyňa, ďakujem za vašu pozornosť.
Bugár, Béla, podpredseda NR SR (2017-12-05):
Pán poslanec Šuca.
Richter, Ján, poslanec NR SR (2024-09-26):
Hej, ďakujem. Pripomínam členom sociálneho výboru, zajtra ráno o 8.30 h v pravidelnej miestnosti. Ďakujem.
Gál, Gábor, poslanec NR SR (2015-12-08):
Ďakujem za slovo. Pán poslanec, ja sa čudujem, že vôbec ste vystúpili, že či má význam teraz vystúpiť v rozprave, keď nikto tu nie je. Už pre mňa bolo zarážajúce aj to, že minister spravodlivosti v rozprave najprv nevystúpil a potom ani na záver k bodu nevystúpil, vystúpil len spravodajca Madej svojimi demagogickými rečami. A teraz pri všetkej úcte, pán minister poľnohospodárstva, rozumiete hospodárstvu, viem, že ste vášnivý poľovník a tým ste aj legálnym držiteľom zbraní, ale to je jediné, čo vás spája s týmto zákonom, že mali ste niekedy alebo máte niekedy zbraň v ruke. Ja nechápem, že vláde takto záleží na ochrane Slovenska. Tak chránite Slovensko, že ani jeden z rezortných ministrov, ktorého sa to týka, však to môže byť aj spravodlivosť, môže to byť aj obrana, môže to byť aj vnútro, ani jeden nie je schopný prísť a nie že obhajovať zákon, lebo to nerobia, nevysvetľujú, nerokujú s nami, ale to, že pošlú sem ministra pôdohospodárstva, no, prepáčte, to je už škandál. O čom potom je tento zákon, keď tu je ako navrhovateľ minister pôdohospodárstva? Však my tu môžeme predložiť hocijaký lepší návrh zákona a pozmeňujúce návrhy, doplňujúce návrhy, s kým to máme potom prerokúvať? Kto vypočuje opozíciu v tomto? Alebo aj vládny SMER. Však načo potom sú tu poslanci, keď z navrhovateľov ani jeden príslušný minister tu nie je?
Zmajkovičová, Renáta, podpredsedníčka NR SR (2013-12-03):
Pán poslanec Fronc.
P. Hrušovský, podpredseda NR SR: (2001-12-06):
(Hlasovanie.) Prítomných je 111 poslancov, za 70, proti 12, zdržalo sa 25, nehlasovali 4. Bod 13 zo spoločnej správy sme schválili. Pán poslanec, žiadna prestávka nebude. Pán poslanec Petrák, nech sa páči, hlasujeme ďalej.
Novotný, Viliam, poslanec NR SR (2011-02-10):
Chcem informovať všetkých členov Výboru Národnej rady Slovenskej republiky pre zdravotníctvo, že plánované rokovanie, ktoré sme mali mať dnes o 12.00 hodine, prekladám na zajtra na 8.30 hodinu z dôvodu, že sme zatiaľ novelu zákona o omamných a psychotropných látkach v skrátenom legislatívnom konaní neprerokovali. Takže predbežný termín je zajtra 8.30 hodine. Ďakujem pekne.
A. Belousovová, podpredsedníčka NR SR: (2008-09-16):
Nech sa páči, pán poslanec Mikuš, máte slovo. Chvíľočku ale, keďže budete mať len tri minúty na vystúpenie, chcem sa dohodnúť, že na koľko máte asi vystúpenie, pán poslanec?
Rajtár, Jozef, poslanec NR SR (2016-06-07):
Ďakujem za slovo. Vážený pán predsedajúci, vážení členovia vlády, vážené dámy, vážení páni, vážení hostia, dovoľte mi teda predniesť odôvodnenie návrhu na vyslovenie nedôvery členovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky. Najskôr teda stručne odôvodním a následne v rozprave už dlhšie vysvetlím všetky, všetky dôvody. Minister vnútra Slovenskej republiky Robert Kaliňák je politicky zodpovedný za skutočnosť, že podozrenia z niekoľkomiliónových daňových podvodov v kauze, verejnosti známej ako kauza Bašternák, sa náležite nevyšetrili. Namiesto zachovania nestrannosti a vyjadrenia záujmu na preskúmaní všetkých skutočností nasvedčujúcich podvodu obrovského rozsahu minister vnútra počas prebiehajúceho vyšetrovania verejne vyhlásil, že uvedená kauza neoprávneného čerpania nadmerných odpočtov DPH je, citujem: „vymyslená“. Napriek stanovisku ministra vnútra, že zo svojej pozície nemá právo zasahovať do vyšetrovania, teda nemá ani reálnu možnosť sa vecou riadne zaoberať, je z neurčitého dôvodu presvedčený, že, citujem: „Dépeháčkarské kauzy sú kompletne vymyslené.“ Minister tiež uviedol, že, opäť citát: „Konali orgány štandardne tak, ako konať mali.“ K tejto, osobitne k tejto skutočnosti, k takémuto štandardnému konaniu sa vrátim vo svojom vystúpení v rozprave. Verejnosť sa má pritom uspokojiť s ospravedlňujúcim záverečným tvrdením ministra, že, opäť citát: „Pred štyrmi rokmi to bol analógový svet, svet cashu, svet, kedy sa platili veci.“ To znamená, že kedysi dávno, dávno pred štyrmi rokmi tu ľudia behali s miliónmi eur v kufríkoch po uliciach úplne bežne a platili nimi veci. V uvedených vyjadreniach absentuje akákoľvek motivácia kauzu Bašternák dôkladne prešetriť, zabezpečiť dôkazy, vyvrátiť vyvstávajúce pochybnosti a preukázať tým aj navonok, že rezort vnútra je plne funkčný. Týmto svojím verejným postojom a nepochopiteľnou obhajobou danej kauzy minister vnútra Slovenskej republiky orgánom činným v trestnom konaní nepriamo naznačil želaný výsledok. Policajný zbor Slovenskej republiky na čele s prezidentom Policajného zboru je podriadený ministrovi vnútra Slovenskej republiky, Národnú kriminálnu agentúru, v skratke NAKA, súčasťou ktorej sú okrem iného aj Národná jednotka finančnej polície a Finančná spravodajská jednotka, riadi riaditeľ, ktorý je priamo podriadený prezidentovi Policajného zboru, a teda nadväzne aj ministrovi vnútra. Máme za to, že vyjadrenia a postoje ministra vnútra Slovenskej republiky prinajmenšom vzbudzujú pochybnosti o nezávislosti uvedených zložiek a preto rezort vnútra by mala riadiť taká osoba, ktorá koná v súlade so záujmami Slovenskej republiky a má zároveň záujem na dôkladnom prešetrení všetkých podozrení, ktorých objasnenie by mohlo mať pozitívny dopad na verejné financie. Takže zatiaľ ďakujem za pozornosť a chcem sa týmto prihlásiť aj prvý do rozpravy a otvoriť ju.
Hrnčiar, Andrej, podpredseda NR SR (2019-06-27):
Ďalším vystupujúcim v rozprave je pán poslanec Dostál.
Svrček, Miloš, poslanec NR SR (2022-10-05):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2015-11-24):
Ale pán minister vám už povedal dosť zrozumiteľne, že to tak nie je. Nech sa páči, poďme ďalej, pán poslanec.
Blaha, Ľuboš, poslanec NR SR (2012-12-06):
Ďakujem pekne, pán minister, za vašu odpoveď. Ja som rád, že ste upozornili na ten zásadný rozdiel, aký je medzi FTT, medzi daňou z finančných transakcií, ktorú ponúka Európska únia, ktorá sa dotýka najmä bánk a finančných skupín, a týmto experimentom našej slávnej pravice, ktorý má dopadnúť na ľudí. Inak z hľadiska politologického je veľmi zábavné, že tie inšpirácie pre našu pravicu chodia od takých strán, ako je Fidezs a ako je Viktor Orbán, ktorý takéto niečo podobné zaviedol v Maďarsku. Čiže očividne SDKÚ má kde sledovať svoje inšpirácie. Moja otázka znie: Očividne ide o nejaký druh nepriamej dane a teda pravdepodobne by viedol k zdražovaniu. Môžete mi túto intuíciu potvrdiť? Ďakujem.
Pellegrini, Peter, predseda NR SR (2014-11-26):
Vážené panie poslankyne, poslanci, poprosím všetkých, ktorí sa chcú zúčastniť hlasovania, aby zaujali svoje miesto v rokovacej sále. Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 580/2004 o zdravotnom poistení (tlač 1319). Dávam slovo spravodajcovi, ktorého určil gestorský výbor, poslancovi Jozefovi Valockému, aby uviedol hlasovanie. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1319.)
Kresák, Peter, poslanec NR SR (2016-09-22):
Nechcem spochybniť, spochybniť cieľ, ktorý, alebo účel predloženého návrhu zákona, ktorý bol tlmočený teda predkladateľom vlastne aj predo mnou v rozprave, musím však ale povedať, že platí stále to známe, že niekedy aj cesta do pekla je dláždená vynikajúcimi úmyslami. Návrh zákona je podľa predkladateľov v súlade s Ústavou Slovenskej republiky, s ústavnými zákonmi a ostatnými všeobecne záväznými právnymi predpismi. Musím však upozorniť, že už samotný jeho názov vyvoláva prvú a základnú otázku. Cieľom návrhu podľa dôvodovej správy je posilnenie ochrany obyvateľov Slovenskej republiky a ich majetku a majetku obce pred neprispôsobivými osobami. Ten termín „obyvateľov“, obyvateľ sa objavuje aj v samotnom texte. Ja sa pritom ale musím opýtať predkladateľov, vy si myslíte, že majetok osôb, ktoré nemajú trvalý pobyt na území Slovenskej republiky, nemá požívať rovnakú ochranu majetku? Pretože vieme dobre, že v zmysle slovenského právneho poriadku je vlastne viacero kategórií osôb... (Neutíchajúci ruch v sále. Prerušenie vystúpenia predsedajúcim.)
Laurenčík, Milan, podpredseda NR SR (2022-02-25):
Ďakujem, pani ministerka, prosím, zaujmite miesto pre navrhovateľov. Podľa § 35 ods. 6, ak sa člen vlády ujme slova po skončení rozpravy a pred hlasovaním, otvára sa tým rozprava znova. Preto sa pýtam, či sa hlási niekto do rozpravy. Končím možnosť prihlásiť sa. Do rozpravy sa prihlásili traja páni poslanci. Ako prvý, pán Ondrej Dostál, nech sa páči.
Laurenčík, Milan, podpredseda NR SR (2021-10-21):
Na faktické poznámky bude teraz reagovať pán poslanec Radovan Sloboda, nech sa páči.
Taraba, Tomáš, poslanec NR SR (2021-05-04):
Ďakujem za slovo. Vážený pán predseda, prosím, dajte hlasovať o zaradení nového bodu programu schôdze Národnej rady, a tým bodom by bolo odvolanie pani Janky Bittó Cigánikovej z postu predsedníčky Výboru Národnej rady pre zdravotníctvo. Ako dôvod je, že dva dni sme tu počúvali o transparentnom novom vládnutí, ste v novom období a v minulosti pán bývalý premiér a minister financií Matovič pani Cigánikovú označil, že je lobistkou. Z tohto dôvodu si myslíme, že aj preto, že dnes nehlasovala za koaličnú dohodu, ak podľa dohôd patrí tento výbor koalícii, tak by tam mal byť buď koaličný nejaký politik a keď opozícii, tak potom my si tam vieme predstaviť niekoho iného, ako je pani Cigániková. Takže ak budete hlasovať za tento návrh, tak ani neporušíte koaličnú dohodu a najmä sa vyjadríte, že či ste v poriadku s tým, že na čele výboru je podľa Igora Matoviča lobistka. Ďakujem.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 141, za 121, zdržalo sa 20. Konštatujem, že Národná rada sa uzniesla, že tento návrh zákona prerokuje v druhom čítaní.
Pellegrini, Peter, predseda NR SR (2014-12-02):
Prezentujme sa a hlasujme o bodoch spoločnej správy 1 až 52 s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 95, zdržalo sa 33. Konštatujem, že tieto body sme schválili.
Kollár, Boris, predseda NR SR (2020-03-24):
Ďakujem pekne. Slovo má pani poslankyňa Cigániková.
Paška, Pavol, predseda NR SR (2013-10-15):
Ďakujem, pani spravodajkyňa. Otváram rozpravu. Mám písomnú prihlášku za klub KDH od pána poslanca Brocku a potom ešte písomné prihlášky od pána poslanca Mihála a od pána poslanca Hlinu. Pán poslanec Brocka za klub KDH.
Laššáková, Jana, podpredsedníčka NR SR (2013-09-12):
Panie poslankyne, páni poslanci, pýtam sa, či každý využil svoje právo hlasovať. (Hlasy z pléna.) Áno. Vyhlasujem tajné hlasovanie za skončené. A prosím overovateľov, aby sa ujali svojej funkcie. Vyhlasujem krátku prestávku, desaťminútovú. (Desaťminútová prestávka.) (Po prestávke.)
Pellegrini, Peter, predseda NR SR (2015-04-15):
Pán poslanec a predseda Madej.
A. Belousovová, podpredsedníčka NR SR: (2009-02-17):
Slovo má pán poslanec Andruskó.
V. Veteška, podpredseda NR SR: (2005-02-02):
Prerušujem rokovanie o tomto bode programu. Vážené pani poslankyne, páni poslanci, prerušujem rokovanie schôdze Národnej rady pre dnešný deň. Pokračovať budeme zajtra ráno o 9.00 hodine. Ďakujem vám a dobrú noc prajem. (Prerušenie rokovania o 19.10 hodine.)
Mikloško, Jozef, poslanec NR SR (2013-12-18):
Ďakujem. Ja teda žiadnu nenávisť nepociťujem, takže ja sa nerátam do toho, k tej predchádzajúcej poznámke, a preto som bol aj vonku sa rozlúčiť so mojimi kamarátmi smerákmi-východniarmi, už išli domov. Potom som si išiel vypiť šampanské, ale... (Reakcia z pléna.) Ešte sú tu nejakí, dobre. A potom som si išiel vypiť šampanské, ale ani to nebolo, takže mi to pripomínalo troška ako v tom Rusku, keď sľúbili, že bude mäso a potom o deviatej pustili jedných domov, druhých atď. a o dvanástej povedali, a už ostali tam len členovia komunistickej strany, že mäso dnes nebude. Takto sa mi to tu celé zdalo. Chcel som povedať aj tú poznámku, ktorú povedali už naši pred tým, ale som bol vonku, že teda naozaj tá speváčka bola pekná, dobre spievala, aj okuliare som si do diaľky dal, keď spievala, ale boli sľúbené vianočné koledy a tie prvé dve teda naozaj sem nepatrili, ale tá tretia tiež, aleluja, nesúvisí s koledami vôbec, dokonca nesúvisí ani s nejakým náboženstvom. Texty sú celkom iné. Druhýkrát prosím o troška lepší výber. Všetci sme si tu chceli bratsky zaspievať Narodil sa Kristus Pán, Tichá noc, svätá noc, ale nejako nám to ušlo. Škoda. Tak doma si zaspievame. Ďakujem.
Laššáková, Jana, podpredsedníčka NR SR (2014-07-01):
Na vystúpenie pána poslanca s faktickou poznámkou pani podpredsedníčka Jurinová, končím možnosť prihlásiť sa s faktickými poznámkami. Nech sa páči.
Paška, Pavol, predseda NR SR (2012-07-02):
Pán poslanec Frešo.
Laurenčík, Milan, podpredseda NR SR (2021-09-29):
Prepáčte, pán poslanec. Vrátim vám čas. Prosím vás, páni poslanci, ukľudnite sa, majme trochu úctu ku kolegom, keď vystupujú. Vráťte čas pánovi poslancovi Kuffovi.
B. Bugár, podpredseda NR SR: (2003-04-24):
Pán minister Kaník, nech sa páči, môžete odpovedať za pána ministra Zajaca.
Paška, Pavol, predseda NR SR (2013-05-29):
Hlasujeme. (Hlasovanie.) 138 prítomných, 63 za, 2 proti, 73 sa zdržalo. Návrh sme neschválili.
Mikloš, Ivan, podpredseda vlády a minister financií SR (2011-03-25):
Vážený pán podpredseda, vážené panie poslankyne, páni poslanci, cieľom návrhu zákona je transpozícia smernice Európskeho parlamentu a Rady, ktorou sa mení a dopĺňa smernica o konečnom zúčtovaní v platobných systémoch a zúčtovacích systémoch cenných papierov a smernica o dohodách o finančných zárukách. Z dôvodu zvyšujúceho sa počtu prepojení medzi jednotlivými systémami, ktoré donedávna fungovali výhradne na vnútroštátnom a nezávislom základe, bolo potrebné objasniť koncepciu prepojeného systému a vymedziť práva a zodpovednosti prevádzkovateľov. Návrh zákona zavádza definíciu prepojeného systému a ustanovuje pravidlá prepojeného systému s dôrazom na potrebu koordinácie pravidiel v okamihu prijatia príkazu jednotlivými systémami, ktoré tvoria prepojený systém v súvislosti s neodvolateľnosťou a nezrušiteľnosťou príkazu. Návrh zákona sa zaoberá aj ochranou platobných systémov a systémov vyrovnania pred rizikami, ktoré pre ne vyplývajú z prípadnej insolventnosti ktoréhokoľvek účastníka systému. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, bol predmetom medzirezortného konania, predkladá sa bez rozporov a bol vládou prerokovaný a schválený. Ďakujem pekne.
Hrnčiar, Andrej, podpredseda NR SR (2017-12-06):
Reakcia na faktické poznámky, pani podpredsedníčka Nicholsonová.
Takáč, Richard, poslanec NR SR (2020-05-19):
Ďakujem veľmi pekne. Pani generálna riaditeľka, teraz keď ste reagovali, tak spomínali ste pri tých mladých farmároch finančné plnenia, hovorili ste o nejakých počtoch a ja som to asi, buď som to zle pochopil alebo čo, lebo mne to skôr ako Slovenský pozemkový fond plní v tom, že teda prenajíma určitú výmeru tým mladým farmárom podľa toho, ako požiadajú. Lebo mne toto skôr evokovalo to finančné plnenie z hľadiska žiadosti o dotáciu pre mladého farmára. Len toto som nepochopil, že či sa jednalo, o aké finančné plnenie z hľadiska Slovenského pozemkového fondu, keď Slovenský pozemkový fond tomu mladému farmárovi prenajíma určitú výmeru, ktorá je obmedzená nejakou hranicou. Toto ak by ste mohli. Ďakujem veľmi pekne.
Ondruš, Branislav, poslanec NR SR (2011-10-19):
Ďakujem. Však, ešte si môžeme aj na výbore to povedať, len teda, aby to počul aj Ľudo Kaník, takto, kolegovia, keby ste si vy ako vládni poslanci poctivo vykonávali svoju prácu, tak zákony, ktoré tu vy ako vládni poslanci, ktorí máte väčšinu, by ste nemuseli odkladať. A mohli by ste si ich schvaľovať ako na bežiacom páse, a už dávno by boli schválené. Preboha, koho vina je, že tu máte nejaký váš vlastný návrh, ktorý sa odsúva zo schôdze na schôdzu? Vari len nie vina opozície, ktorá má menšinu v tomto parlamente? Takže keď vládni poslanci, a teraz nemyslím konkrétne jedného, druhého poslanca, ale poslancov ako celok, budú fungovať normálne a poctivo, tak sa nebudete dostávať do situácie, že máte pol roka neschválenú nejakú vlastnú novelu zákona, ktorá sa presúva zo schôdze na schôdzu. No a potom, Ľudo však stále hovoríme o 2. pilieri dookola, ale predsa teda zareagujem na ten 2. pilier. Jednoducho, áno, ľudia majú právo vystúpiť z neho, ale povinne najprv musia doň vstúpiť, stať sa účastníkmi toho 2. piliera alebo teda toho starobného dôchodkového sporenia. Vy ich donútite zo zákona, že tam musia vstúpiť. A o tom ja hovorím. Áno, majú potom právo odtiaľ vystúpiť, ale takisto platí to, čo hovorím ja, že majú najprv povinnosť vstúpiť doň a potom sa môžu o tom rozhodnúť. Povinnosť vstúpiť tam je povinnosť zo zákona. Vystúpiť odtiaľ je možnosť vyplývajúca zo zákona. A preto stále hovoríme, že vy povinne naháňate tých ľudí. A napokon, veď to boli aj vaše argumenty, keď tie čísla v čase, keď my sme povinný vstup zrušili, jasne ukázali, že jednoducho mladých ľudí nezaujíma ani teda ten 2. pilier, ani otázky dôchodku, a preto vôbec do toho 2. piliera nevstupovali, a preto ich tam musíte povinne nahnať. A, samozrejme, ja rozumiem tomu, že tu je odplata za zhodnotenie, len pripomínam, že keď my sme pri našej novele hovorili o tej odplate za zhodnotenie ako istej motivácii, tak pán minister tvrdil, že hráme pre... (Prerušenie vystúpenia časomerom.)
Beblavý, Miroslav, poslanec NR SR (2017-04-07):
Ďakujem pekne. Myslím, že každému, nielen poslancovi, ale aj občanovi je jasné, že minister Richter je dnes primárne odvolávaný kvôli tomu, čo sa stalo okolo kauzy Čistý deň, a aj keby na Slovensku mali všetci ľudia prácu a dôchodky boli na úrovni Švajčiarska, tak nemôže zostať ministrom niekto, kto týmto spôsobom nesie politickú a dnes aj osobnú už zodpovednosť za túto kauzu, a takže z toho hľadiska má kolegyňa Zimanová pravdu. A dovoľte mi doplniť, pán Vážny, že je pomerne veľká hanba, keď človek, ktorý bol podpredsedom vlády pre štrukturálne fondy, je schopný v rozprave povedať veci o štrukturálnych fondoch, ktoré sú zjavné nezmysly. Neviem, kto vám to písal, ale tvrdiť, že len s obrovským osobným nasadením ministra je možné počas programovacieho obdobia meniť projekty, je totálny nezmysel a vy to musíte vedieť. Neviem, prečo ste to boli ochotný povedať. Národné projekty, špeciálne od ministerstva práce, ktoré sú uzatvárané medzi ministerstvom a ústredím, sa dajú meniť veľmi ľahko, dohodou medzi ministerstvom a ústredím a deje sa to od ich vzniku v roku 2004 niekoľkokrát ročne. Aj takisto nové projekty pribúdajú, staré sa uzatvárajú, takže... A povedať, že minister osobne vybavil nejakých 70 mil. eur, to by..., z garancie pre mladých, ktoré by tak neprišli, je úplne rovnaký nezmysel, pretože ide o program Európskej únie rozhodnutý na úrovni Európskej rady v roku 2013 pre každú členskú krajinu. Takže musím povedať, je mi ľúto, že človek, ktorý bol podpredsedom vlády pre štrukturálne fondy, je schopný tu povedať takéto veci, aj keď naozaj pre zotrvanie pána ministra v jeho funkcii je to úplne, ale úplne irelevantné. Ďakujem veľmi pekne.
Laššáková, Jana, podpredsedníčka NR SR (2015-04-16):
S reakciou pán poslanec Galko.
Sárközy, Irén, poslankyňa NR SR (2019-12-04):
Ďakujem pekne za slovo, vážený pán podpredseda. Dajte hlasovať, prosím, o tom, že Národná rada prerokuje vládny návrh zákona v druhom čítaní.
Matovič, Igor, poslanec NR SR (2012-11-30):
Priznám sa, Ľudo, zase mne sa páčilo aj toto názorné zobrazenie a vyjadrenie toho, čo nás čaká. Ako zo začiatku ja aj myslím si, že ostatní, alebo teda mnohí ľudia tuto, ktorí videli, čo tam vlastne lepíš, tak sme sa smiali, ale potom som si, čím ďalej, čím viac som ťa počúval a som si uvedomoval vlastne, že smejeme sa na ničom, čo možno je v skutočnosti pravda a SMER to zistí možno tak za rok, keď bude počítať peniažky v štátnej kase a zistí, že tie peniaze tam nemá. Ja osobne si myslím, že na hrubú dieru hrubú záplatu. A ak tu vládna moc podľa môjho názoru takisto ide pochovať ekonomiku, tak maličkosť, či prekryjem štátny znak, ktorý má osem centimetrov, s nejakým papierom a upozornením na to, že niekto tu ide demontovať celú republiku, je naozaj iba maličkosť. A myslím si, že skutočné vlastenectvo poslanci v tejto sále by mohli prejavovať skorej tým, že namiesto toho, že si pomaly kúpia aj toaletný papier z Číny, tak budú si kupovať slovenské výrobky, a nie pozerať na nejaké maličkosti, či tu niekto prekryje štátny znak, ktorý má osem centimetrov. Hore nad nami je päťmetrový štátny znak a stále tu svieti a nikto ho neprekryje.
Krajkovič, Mikuláš, poslanec NR SR (2018-06-19):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
K. Tóthová, poslankyňa: (2008-09-10):
Podľa § 73 ods. 1 rokovacieho poriadku som povinná konštatovať, že uvedený návrh či spĺňa, alebo nespĺňa formálno-právne náležitosti. V tomto prípade konštatujem, že uvedený návrh spĺňa z formálno-právnej stránky predpísané náležitosti rokovacím poriadkom Národnej rady Slovenskej republiky. Zo znenia vládneho návrhu zákona je zrejmý účel navrhovanej úpravy, ktorý v predkladacej správe minister spravodlivosti ešte bližšie konkretizoval. Z dôvodovej správy sa dozvedáme, že uvedený návrh zákona je v súlade s Ústavou Slovenskej republiky, ústavnými zákonmi, zákonmi platnými a medzinárodnými zmluvami, ktorými je Slovenská republika viazaná. Predložený legislatívny návrh má predpísané doložky a je z nich zrejmé, že legislatívny návrh nezakladá nároky na verejné financie, nebude mať ekonomický dopad na obyvateľov, hospodárenie podnikateľskej sféry ani na iné právnické osoby, nebude mať negatívny vplyv na životné prostredie a zamestnanosť. V pripojenej doložke zlučiteľnosti s právom Európskej únie možno konštatovať, že problematika návrhu právneho predpisu nie je upravená v práve Európskych spoločenstiev. Ďalej dovoľte, aby som už teraz ako spravodajkyňa informovala, že navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, výbor pre hospodársku politiku, ďalej Výbor Národnej rady Slovenskej republiky pre obranu a bezpečnosť. Za gestorský výbor navrhujeme ústavnoprávny výbor, odporúčam, aby výbory predmetný vládny návrh zákona prerokovali v druhom čítaní do 20. októbra 2008 a gestorský výbor do 21. októbra 2008. Predniesla som, ktoré ústavnoprávny výbor navrhuje výbory, aby prerokovali predložený vládny návrh, prečítala som, ktorý výbor má byť gestorský. V rozprave možno navrhnúť ďalšie výbory, ktoré by predložený legislatívny návrh mali prerokovať. Vážený pán predsedajúci, prosím, otvorte rozpravu.
Danko, Andrej, predseda NR SR (2018-12-05):
Ja som, ospravedlňujem sa, pán poslanec, teraz akože v dobrom, ja som si pamätal váš procedurálny minulú schôdzu, nie? (Reakcia z pléna.) Či Klus, aj vy, aj vy. (Reakcia z pléna.) Nie? Tak sa ospravedlňujem, ospravedlňujem sa. Ja som bol úplne v tom. Skúsim si pozrieť záznam, dobre? A keď tak... (Prestávka.) (Po prestávke.)
Petráš, Vladislav, poslanec NR SR (2013-10-18):
Pán predseda, keďže sme odhlasovali body zo spoločnej správy, hlasovali sme aj o mojom pozmeňujúcom návrhu, mám splnomocnenie gestorského výboru, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Kuriak, Milan, poslanec NR SR (2020-04-29):
Pán minister, ďakujem za veľmi krásny a plodný príhovor. Som veľmi rád, že naša krajina má takého ministra, ako si ty. Ministra so srdcom a vzťahom ku Slovensku. Takisto som rád, že na ministerstve je aj štátnym tajomníkom Martin Fecko. Som si istý, že za vášho pôsobenia sa naša krajina bude meniť k lepšiemu, zdravšiemu a zelenšiemu Slovensku. Teším sa, že na ministerstvách sú, na ministerstve sú ľudia, ktorým záleží na hodnotách, sebestačnosti, na rozvoji vidieka a regiónov a používajú pri tom zdravý sedliacky rozum, ktorý je potrebný pri každom normálnom a dobrom rozhodnutí. Naši ľudia si zaslúžia, aby mali prístup k domácim zdravým a kvalitným potravinám. Čo sa týka lesníctva, mám k lesníctvu blízky vzťah, nakoľko aj môj brat študoval lesnícku školu. Naše lesy si tiež zaslúžia dobrých správcov a hospodárov a nie drancovačov, ktorí za pár rokov z našich lesov len brali a urobili si z toho ťažký biznis a výhodný pre seba a pre svojich vyvolených ľudí. O to viac ma to mrzí, že už ako študent som vysádzal stovky stromčekov a naposledy minulý rok v októbri s dobrovoľníkmi z celého Slovenska sme vysadili v západných Tatrách skoro 8-tisíc stromčekov, ale nesadili sme ich preto, aby v budúcnosti ich niekto drancoval, ale aby sa na Slovensku žilo zdravšie. Ďakujem.
Petráš, Vladislav, poslanec NR SR (2014-11-26):
Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1202) vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva spoločnú správu výborov. Národná rada uznesením č. 1386 z 21. októbra 2014 pridelila návrh skupiny poslancov týmto výborom: výboru pre financie a rozpočet, Ústavnoprávnemu výboru Národnej rady Slovenskej republiky. Gestorský výbor nedostal do začiatku rokovania stanoviská poslancov Národnej rady. K predmetnému návrhu zákona zaujali výbory Národnej rady Slovenskej republiky tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi: Výbor pre financie a rozpočet uznesením č. 363 zo dňa 18. novembra 2014, ústavnoprávny výbor uznesením č. 528 zo dňa 18. novembra 2014. Z uznesení výborov uvedených pod bodom III tejto správy vyplynuli pozmeňujúce a doplňujúce návrhy uvedené pod bodom IV. Gestorský výbor odporúča o návrhoch výborov hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto spoločnej správy a stanoviskách poslancov gestorského výboru odporúča Národnej rade návrh skupiny poslancov schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 372 z 24. novembra 2014. Výbor ma určil za spoločného spravodajcu výborov a súčasne ma poveril predniesť spoločnú správu výborov na schôdzi Národnej rady Slovenskej republiky, po druhé navrhnúť Národnej rade postup pri hlasovaní. Ďakujem, pán predseda, skončil som. Prosím, otvorte rozpravu.
Richter, Ján, minister práce, sociálnych vecí a rodiny SR (2012-06-28):
Ďakujem pekne. Pani poslankyňa, v mnohých prípadoch s vami súhlasím. Ja pokiaľ hovorím a tvrdím, že je potrebné zabezpečiť dlhodobú udržateľnosť dôchodkového systému ako takého, jednoznačne sa táto problematika týka aj tejto špeciálnej kategórie dôchodcov. To znamená, policajtov a vojakov. Ja by som osobne privítal, keby sa spravila unifikácia, ale reálne predpokladám, že to nie je možné. Aj samotné hospodárenie na osobnom účte, to znamená, je to niekde úplne inde. Ale zas treba povedať, že boli aj zverejnené informácie v kontexte balíka konsolidačných opatrení, že aj touto problematikou sa bude vláda zaoberať. Ja reálne predpokladám, že príde k istým úpravám, ktoré súvisia aj s výsluhovými dôchodkami.
Sulík, Richard, predseda NR SR (2011-03-30):
Ďakujem pekne. Pani poslankyňa Vášáryová.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prerušil som hlasovanie, choďte si to dať k sebe alebo skúste nájsť nejaké zariadenie. (Ruch v sále.) Nepôjde? Dajte si tam, pán poslanec, kartu, počkajte chvíľku a máte už len šesť sekúnd, takže rýchlo sa odprezentujte a hlasujte. Takže púšťam to teraz. (Hlasovanie.) 138 poslancov, za 73, proti 5, zdržalo sa 58, 2 nehlasovali. Konštatujem, že Národná rada tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, máte slovo.
Pellegrini, Peter, predseda NR SR (2015-09-30):
Prezentujme sa a hlasujme o bode 1 z pozmeňujúceho návrhu pani podpredsedníčky Jurinovej. (Hlasovanie.) Prítomných 135 poslancov, za hlasovalo 53 poslancov, proti bolo 71, držalo sa 10 poslancov, nehlasoval 1. Tento bod pozmeňujúceho návrhu pani podpredsedníčky sme neschválili.
Ďuriš Nicholsonová, Lucia, podpredsedníčka NR SR (2019-05-16):
V rozprave teraz vystúpi pán poslanec Dostál.
Sulík, Richard, predseda NR SR (2011-02-08):
Pani poslankyňa Sabolová.
Martvoň, Anton, poslanec NR SR (2012-10-17):
Ďakujem pekne za slovo. Tak vidíme, že od ústavnoprávneho výboru nastal trošku posun u pani poslankyne Žitňanskej vo forme trošku, dá sa povedať, toho názoru, čo sa vlastne udialo. Najskôr nás na ústavnoprávnom výbore obvinila, že dávame nepriame novely. Po vysvetlení legislatívnych pravidiel tvorby zákonov, kedy potom pani Žitňanská zistila aj s pánom Gálom, že sa mýlili a radšej opustili rokovanie ústavnoprávneho výboru, zmenila vyjadrovanie a už hovorí o prílepkoch. No v každom prípade si dovolím povedať, pani poslankyňa, ja som vám to aj povedal tam na ústavnoprávnom výbore, keď ste jednoducho nedokázali iný argument alebo iný názor akceptovať. Jednoducho my poslanci Národnej rady Slovenskej republiky za stranu SMER sme tu boli zvolení ľuďmi, občanmi a taktiež máme právo legislatívnej iniciatívy. Pokiaľ máme určitý názor, že zákon zlepšíme, na to je ten výbor, hodnotí sa aj práca vo výboroch, sme za to platení. Keď sa vám to nepáči, tak, samozrejme, zrušme parlament, nech aj vláda priamo prijíma zákony a potom Slovenská republika uskutoční, teda ušetrí neskutočne veľa peňazí. Čiže v tom prípade by znamenalo, že aj vaša práca v parlamente je zbytočná. Ale my tu takýto názor nemáme, chceme pracovať v parlamente, na to sme tu boli zvolení a v spolupráci s ministerstvom spravodlivosti sme sa snažili zákon o advokácii a taktiež ďalšie otvorené zákony vylepšiť a keď ste spomínali ten zákon o sudcoch, snažili sme sa teda, keďže je veľká kritika, že súdy pomaly konajú, to vylepšiť tak, aby sa to teda zlepšilo. Toľko z mojej strany.
Bugár, Béla, podpredseda NR SR (2016-06-07):
Páni poslanci, však sa prihláste!
Hatráková, Katarína, poslankyňa NR SR (2021-06-22):
Ďakujem, pán predsedajúci. Dajte, prosím, hlasovať o návrhu zákona ako o celku, s odporúčaním gestorského výboru schváliť.
Kollár, Boris, predseda NR SR (2022-04-28):
S ďalšou faktickou pán poslanec Saloň.
Blanár, Juraj, podpredseda NR SR (2021-11-11):
Ďakujem, pán podpredseda. Plne stojíme my ako poslanecký klub SMER – sociálna demokracia za vystúpením nášho predsedu poslaneckého klubu. Bol to konštruktívny, jasne aj politicky formulovaný názor, ktorým sme aj podali pomocnú ruku, to nemôžete, vážené pani poslankyne, páni poslanci z koalície, jednoducho opomenúť. Konštruktívne sme pomenovali veci, v ktorých sa topíte, a neviete, kam z konopí. A preto mi dovoľte, aby som predsa len zopakoval aj veci, ktoré boli síce povedané, ale musia zaznieť. Máte naozaj katastrofálnu nedôveru, ale tú nedôveru prehlbujete ďalej, lebo každý, kto seriózne funguje, tak sa poučí z chýb, ktoré urobil. Vy ste sa nepoučili z chyby, ktorú ste urobili, že beriete – alebo presne –, že neberiete svojich sociálnych partnerov vážne. Dnes ste zo sociálneho dialógu, to, čo povedal pán predseda Fico, urobili len oznámenie sociálnym partnerom, čo idete urobiť. To je absolútna dehonestácia sociálneho dialógu. Rovnako ste sa nepoučili z ďalších chýb, ktoré ste urobili. Pán predseda Fico to jasne pomenoval a to bola záležitosť napríklad to, že ste sa dostatočne nepredzásobili tým, čo je potrebné v zdravotníckom priestore, či už sú to ventilátory, spomeňme si na, na injekčné striekačky, ktoré ste takisto nezvládli. No a ďalšia vec, ktorá sa opomína, a vôbec tu nie je o nej hovorené, je program prevencie. Aký program prevencie urobilo ministerstvo zdravotníctva? A predstavila ho obyvateľom Slovenskej republiky a masívne sa snažilo ho presadzovať? Žiadny. A preto pán predseda Fico jasne položil otázky. A nás zaujíma, aká bude odpoveď pána ministra zdravotníctva, a potom vaše hlasovanie, či vám bude stačiť tá odpoveď, alebo nebude.
Krajčír, Ľuboš, poslanec NR SR (2021-05-28):
Pán koaličný kolega, teda ak vás tak môžem ešte nazvať, lebo sa začínam v tom trošku strácať, lebo teda vám tu celá opozícia fandí. Vy nielenže nerešpektujete koalíciu, vy ale absolútne nerešpektujete ani plénum, ani poslancov, nakoľko včera sme sa dohodli, že budeme pokračovať aj počas celej noci. Občania si to zaslúžia, evidentne vy ste mali iný program, keď ste bol v televíznej debate. Pľujete ľuďom do tváre. Absolútne. Naozaj som veril, že po včerajšku už dnes nebudete vystupovať, ale nie. Donedávna ste tvrdili, že do ekonomiky treba naliať peniaze. Nás ste tu, vašich koaličných partnerov obviňovali, že nechceme dať gastru, nechceme dať do žiadneho sektora financie, podnikateľom, živnostníkom, a dnes, keď to ideme spraviť, tak ukazujete vy vašu pravú tvár. Heslo SaS-ky po tomto, čo vy tu predvádzate, pre mňa je také, že my vám sľúbime to, čo vám nikdy nikto nemôže dať. Naozaj dnes od druhej, dnes v kríze od druhej naj... II. svetovej vojny idete tvrdiť a hovorím od druhej (ruch v sále a zaznievanie gongu), ďakujem pekne, idete tvrdiť, že sa tu ide krajina zadlžovať. Veď celý svet je, žiaľbohu, zadlžený a poznačený touto pandémiou. My naozaj ľudí, ktorí boli v prvej vlne, ktorým sme tlieskali, ktorým sme naozaj maximálne vďační, vy nechcete nič doplatiť? Vy tu idete porovnávať Dánsko, ktoré má naozaj priemernú mesačnú mzdu 5 000 euro, uznáte sám ako ekonóm, že trošku iné odvody sú z takýchto platov. Naozaj ešte raz vás poprosím, nepľujte ľuďom do tváre, stojte si za tým, čo ste im sľúbili. Toto je o zodpovednosti, nie o politike, ktorú teraz vy dnes hráte. Ďakujem.
P. Paška, predseda NR SR: (2009-06-24):
(Hlasovanie. 138 prítomných, 88 za, 1 proti, 47 sa zdržalo, 2 nehlasovali. Tento návrh sme schválili.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Suchánek.
Danko, Andrej, podpredseda NR SR (2023-12-15):
Pán poslanec Gröhling.
Cigániková, Jana, poslankyňa NR SR (2020-02-20):
Pani Vaľová, ja sa chcem spýtať vás, ako to vy myslíte vážne deväť dní pred voľbami, kde ste boli 12 rokov? Prečo sa o dve eurá zvýšil rodičovský príspevok? Až deväť dní pred voľbami idete vo veľkom. Kde bol váš 13. dôchodok, keď ešte v 2010 ste ho sľubovali? Ako to vy myslíte vážne, keď ste 12 rokov vo vláde a výsledky sú také, že ste vykradli štátnu kasu, že je v troskách školstvo, zdravotníctvo, cesty, justíciu riadi Kočner? Akože zobuďte sa! Vy dokedy budete kričať, že fuj, to tá Radičová? Vy dokedy budete kričať, my za to nemôžeme, to vy? Vy za to môžte. A my nerobíme nič iné, len čítame kauzy, ktoré odhalili novinári. Čítame vaše kauzy, ktoré dokopy stáli 7 miliárd. Za to sme mohli mať 175 nemocníc. Za to sme mohli mať 19 500 eur každý mesiac pre každú jednu sestru na Slovensku ešte ďalší rok. Mohli sme mať vyše 2 milióna balíkov Keytruda, ktorý by zachránil život 33-ročnej Katke, ktorá zomrela na rakovinu. Mohli sme zachrániť 3333 detí najdrahším liekom na svete na ktoré teraz rodičia robia zbierku. Mohli sme, môžeme každému občanovi dať hneď z fleku 1270 eur, ale vy ste mu dali dlh 8300 eur. To znamená, 4-členná rodina sa vďaka vám, je teraz momentálne zadlžená 33 200 eur. Toto sú vaše výsledky práce. Ak by vás nebolo, tak dôchodcovia by mohli okamžite dostať 4685 eur. Vy sa naozaj pýtate, prečo to čítame? Preto, lebo vy 9 dní pred voľbami, bez toho, aby ste s tým rátali v štátnom rozpočte, idete zaťať sekeru, ktorú ani len neplatíte z týchto peňazí, ktoré ste nakradli. Vy ich iba zavesíte našim deťom na krk. Ďalšia miliarda, ktorú rozkrádate, ďalšia, ktorú kradnete. Nič iné neviete. Hanba vám! (Potlesk.)
Abrhan, Pavol, poslanec NR SR (2014-02-07):
Ďakujem pekne, pán predsedajúci. Predloženým návrhom zákona sa mení a dopĺňa zákon Národnej rady Slovenskej republiky č. 182 o vlastníctve bytov a nebytových priestorov v znení neskorších predpisov s cieľom upraviť znenie zákona tak, aby vlastníci bytov, ktorí sú zároveň spoluvlastníkmi spoločných častí domu, spoločných zariadení domu, príslušenstva, sa mohli dohodnúť na zrušení podielového spoluvlastníctva na priľahlom pozemku. Novelou zákona Národnej rady o vlastníctve bytov a nebytových priestorov v znení neskorších predpisov sa navrhuje právna úprava, v zmysle ktorej sa § 13 dopĺňa o nový odsek 3, ktorý ustanovuje oprávnenie spoluvlastníkov spoločných častí domu, spoločných zariadení domu, príslušenstva, dohodnúť sa na zrušení podielového spoluvlastníctva na priľahlom pozemku. Vlastníctvo k novovytvorenému pozemku bude naďalej spojené s vlastníctvom bytu alebo nebytového priestoru v bytovom dome, ku ktorému pôvodne patril a vlastnícke právo k pozemku je bez bytu alebo nebytového priestoru neprevoditeľné. Predmetné ustanovenie sa dotýka pozemku, ktorý patrí k domu. Zákon ho označuje legislatívnou skratkou ako priľahlý pozemok, pričom nejde o pozemok, ktorý je zastavaný domom. Účelom navrhovaného znenia je zákonom dovolená možnosť spoluvlastníkov dohodnúť sa na zrušení podielového spoluvlastníctva k priľahlému pozemku a nadobudnutí vlastníctva k novovytvorenému pozemku. Zásadný význam navrhovanej právnej úpravy spočíva v tom, že umožňuje spoluvlastníkom na základe dohody reálne rozdelenie priľahlého pozemku. Navrhovaný zákon je v súlade s právom Európskej únie, Ústavou Slovenskej republiky, ústavnými zákonmi Slovenskej republiky, so zákonmi Slovenskej republiky a s ostatnými všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Materiál nemá finančný, sociálny, ekonomický, environmentálny vplyv, vplyv na zamestnanosť, ani vplyv na informatizáciu spoločnosti. Ďakujem pekne.